Zosteropo

La zosteropoj (scienclatine Zosterops) estas genro de paseroformaj birdoj karaktera de la Afrotropiso, Orientaliso kaj aŭstralazia ekozono. Ĝi enhavas 110 speciojn, t.e. la plej grandan parton de la familio Zosteropidae. La zosteropoj estas konataj pro sia rapidega radiado en la lastaj du milionoj da jaroj.

 Etimologio 
La nomo Zosterops venas de  zōstḗr "zono" kaj  ṓps "okulo", reference al la blanka rondo ĉirkaŭanta la okulojn de la plejparto de la birdoj en ĉi tiu familio.

 Aspekto 
La zosteropoj estas tre diversa kategorio, sed ilia morfologio relative malmulte varias. La plej multaj estas malgrandaj, longante proksimume dek centimetrojn kaj pezante proksimume dek gramojn. La koloro ĝenerale estas olivverda sur la dorso kaj griza sur la ventro; foje troviĝas flavo (precipe ĉe kontinentaj specioj) aŭ grenatkoloro (normale ĉe insulaj specioj). La plejparto de la specioj kunhavas kun aliaj zosteropedoj blankan rondon ĉirkaŭ la okulo; la grando de la rondo multe varias.

 Arealo 
La zosteropoj loĝas en Sudorienta Azio (inklude Baraton, orientan Ĉinujon kaj Japanujon), Indonezio, Oceanio kaj Afriko sude de Saharo. Ili okupas multajn insulojn, rimarkinde en la Hinda Oceano, la okcidenta Pacifiko kaj la Gvinea Golfo.

 Kutimoj 
La zosteropoj estas tre sociemaj birdoj, kaj ĝenerale kuniĝas en grandajn birdarojn ekster la reprodukta sezono. Ili povas fari grandan bruon, kvankam la kanto malofte estas malsimpla.

Ili havas ĝeneralisman dieton, kutime preferante insektojn, sed konsumante ankaŭ berojn kaj nektaron.

 Sistematiko 
La genro Zosterops estas unue priskribita de Nicholas Aylward Vigors kaj Thomas Horsfield en 1827. La zosteropoj konsistigas la plej grandan parton de la familio Zosteropidae.

La taksonomio de la zosteropoj estas evoluigata. Multaj novaj esploroj pliklarigas la parencrilatojn de la specioj kaj subspecioj de la genro, kaj ofte rezultigas distingon de novaj specioj. La malmulta variado de la specioj malfaciligas identigi parencecon surbaze de morfologio.

La plejparto de la diversiĝo de ĉi tiu genro estas relative nova, okazinta dum la lastaj du milionoj da jaroj. La rapido de ĝia speciiĝado dum tiu tempo estas rimarkinde pli alta ol tiu de la aliaj birdaj kaj vertebrulaj familioj, pro kio ĝi ricevas la kromnomon "granda speciiĝanto". Oni kredas, ke ĝia diverseco rezultas de granda vojaĝokapablo, kiu ebligas rapidan disvastiĝon kaj koloniadon de multaj insuloj.  

Tiu disradiado estas rimarkebla ĉe la specioj de la Hinda Oceano, devenintaj de du malsamaj ondoj de koloniado (datiĝantaj de 1,8 kaj 1,2 milionoj da jaroj antaŭ la nuno), pro kio povas esti du specioj sur sama insulo (ekzemple la maŭricia zosteropo kaj la griza maŭricia zosteropo).

Simpligita taksonomio de hindoceanaj zosteropoj:La taksonomio de la tuta familio Zosteropidae estas malstabila; ekzemple, la genro Speirops, kiu enhavis multajn "malnormalajn" speciojn de zosteropoj, estis kunigita kun Zosterops post kiam filogenetika studo konstatis malparencecon de ĝiaj membroj. Simile okazis al la genroj Woodfordia kaj Chlorocharis en 2009, kaj Rukia en 2000.

 Specioj 
Laŭ la referenca klasifiko (versio 14.2, 2024) de la Internacia Ornitologia Kongreso (laŭ filogenetika ordo) :

 Zosterops ceylonensis
 Zosterops nigrorum 
 Zosterops atricapilla 
 Zosterops abyssinicus 
 Zosterops flavilateralis 
 Zosterops mbuluensis 
 Zosterops erythropleurus
 Zosterops simplex 
 Zosterops emiliae 
 Zosterops japonicus 
 Zosterops palpebrosus 
 Zosterops meyeni 
 Zosterops mouroniensis 
 Zosterops olivaceus 
 Zosterops chloronothos 
 Zosterops borbonicus 
 Zosterops mauritianus 
 Zosterops melanocephalus 
 Zosterops stenocricotus 
 Zosterops stuhlmanni 
 Zosterops eurycricotus 
 Zosterops brunneus 
 Zosterops poliogastrus 
 Zosterops kaffensis 
 Zosterops kikuyuensis 
 Zosterops socotranus 
 Zosterops ficedulinus 
 Zosterops griseovirescens 
 Zosterops feae 
 Zosterops lugubris 
 Zosterops leucophaeus 
 Zosterops silvanus 
 Zosterops senegalensis 
 Zosterops kasaikus 
 Zosterops pallidus
 Zosterops winifredae 
 Zosterops virens 
 Zosterops anderssoni 
 Zosterops vaughani 
 Zosterops modestus 
 Zosterops anjuanensis 
 Zosterops aldabrensis 
 Zosterops kirki 
 Zosterops comorensis
 Zosterops mayottensis 
 Zosterops maderaspatanus 
 Zosterops meratusensis 
 Zosterops chloris 
 Zosterops flavissimus 
 Zosterops atrifrons 
 Zosterops nehrkorni 
 Zosterops consobrinorum 
 Zosterops somadikartai 
 Zosterops anomalus 
 Zosterops minor 
 Zosterops chrysolaemus 
 Zosterops meeki 
 Zosterops dehaani 
 Zosterops atriceps 
 Zosterops buruensis 
 Zosterops stalkeri
 Zosterops flavus 
 Zosterops citrinella
 Zosterops luteus 
 Zosterops lateralis 
 Zosterops auriventer 
 Zosterops melanurus 
 Zosterops everetti 
 Zosterops vellalavella 
 Zosterops sanctaecrucis 
 Zosterops fuscicapilla 
 Zosterops crookshanki 
 Zosterops flavifrons 
 Zosterops superciliosus 
 Zosterops lacertosus 
 Zosterops gibbsi 
 Zosterops explorator 
 Zosterops hypoxanthus 
 Zosterops mysorensis 
 Zosterops hamlini 
 Zosterops oblitus 
 Zosterops rendovae 
 Zosterops oleagineus 
 Zosterops finschii 
 Zosterops ponapensis 
 Zosterops cinereus 
 Zosterops rotensis 
 Zosterops metcalfii 
 Zosterops stresemanni 
 Zosterops novaeguineae 
 Zosterops kuehni 
 Zosterops grayi 
 Zosterops luteirostris 
 Zosterops uropygialis
 Zosterops splendidus 
 Zosterops kulambangrae 
 Zosterops tetiparius 
 Zosterops natalis 
 Zosterops conspicillatus 
 Zosterops semperi 
 Zosterops hypolais 
 Zosterops paruhbesar 
 Zosterops griseotinctus 
 Zosterops murphyi 
 Zosterops inornatus 
 Zosterops samoensis 
 Zosterops tenuirostris 
 Zosterops minutus 
 Zosterops xanthochroa
 Zosterops rennellianus

Tri aliaj specioj estas formortintaj:
 Zosterops strenuus 
 Zosterops albogularis
 Zosterops semiflavus

 Referencoj 

 Eksteraj ligiloj 


Kategorio:Zosteropedoj